Πληροφορίες που κοινοποιούν τα κράτη μέλη σχετικά με τις κρατικές ενισχύσεις που χορηγούνται δυνάμει του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς τις μικρές και μεσαίες επιχειρήσεις

(2003/C 154/09)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS 106/01.

Κράτος μέλος: Ισπανία.

Περιφέρεια: Αυτόνομη Κοινότητα της Galicia (Xunta de Galicia).

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Πρόγραμμα στήριξης πρωτοβουλιών δημιουργίας θέσεων απασχόλησης τεχνολογικού χαρακτήρα.

Νομική βάση: Orden de la Consellería de Familia y Promoción de Empleo, Mujer y Juventud de 3 de octubre de 2001 (DOG n°: 209; 29.10.2001).

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 1803036,52 EUR.

Μέγιστη ένταση ενίσχυσης: Πρόκειται για εφάπαξ ενισχύσεις που χορηγούνται με μορφή επιδότησης του απολεσθέντος κεφαλαίου για κάθε δημιουργούμενη καθαρή θέση απασχόλησης, το ποσό της οποίας είναι μεταβλητό και υπολογίζεται, για κάθε συγκεκριμένη περίπτωση, σε συνάρτηση με το πλαίσιο στο οποίο εντάσσεται η δημιουργούμενη θέση απασχόλησης και βάσει διαφόρων παραμέτρων που χρησιμοποιούνται ως κριτήρια καθορισμού του ανώτατου ποσού ενίσχυσης. Η ένταση της ενίσχυσης δεν δύναται να υπερβαίνει το 55 % των μισθολογικών δαπανών που αντιστοιχούν σε διετή περίοδο.

Ημερομηνία εφαρμογής: Ενισχύσεις βάσει του καθεστώτος αυτού θα μπορούν να χορηγούνται μετά τη δημοσίευση του κανονισμού εφαρμογής.

Διάρκεια χορήγησης του καθεστώτος ή της μεμονωμένης ενίσχυσης: 31 Δεκεμβρίου 2006.

Στόχος της ενίσχυσης: Ενθάρρυνση της καθαρής δημιουργίας θέσεων απασχόλησης σε μικρές επιχειρήσεις καινοτόμου χαρακτήρα επιστημονικού ή/και τεχνολογικού περιεχομένου κατά τα πρώτα έτη δραστηριότητάς τους. Κατ' αυτήν την έννοια, η ενίσχυση εμφανίζεται ως ενίσχυση για τη δημιουργία απασχόλησης που συνδέεται με κάποια επένδυση.

Οικείοι οικονομικοί τομείς: Όλοι οι τομείς, ωστόσο το καθεστώς υπόκειται στις εξαιρέσεις, τους περιορισμούς και τους όρους που προβλέπονται στον οριζόντιο και τομεακό κοινοτικό κανονισμό που εφαρμόζεται σε κάθε περίπτωση.

Επωνυμία και διεύθυνση της επιδοτούσας αρχής: Xunta de Galicia Consellería de Familia y Promoción de Empleo, Mujer y Juventud Director General de Fomento del Empleo

Justo de Benito Basanta

Edif. Admvo. San Caetano E - 15771 Santiago de Compostela.

Άλλες πληροφορίες: Το πρόγραμμα εμφανίζεται ως μέσο για την προώθηση του επιχειρηματικού πνεύματος όσον αφορά το τρίπτυχο έρευνα, τεχνολογία και απασχόληση, μέσω της εκμετάλλευσης του δυναμικού ερευνητών και πανεπιστημίων (στη Galicia υπάρχουν τρία πανεπιστήμια, με επτά πανεπιστημιουπόλεις) που επιθυμούν να αναλάβουν επιχειρηματική δραστηριότητα και να τη διαχειριστούν, αυξάνοντας έτσι την ικανότητα μεταβίβασης των γνώσεων που έχουν αποκτηθεί, κυρίως στα πανεπιστήμια και τα δημόσια ερευνητικά κέντρα, σε επιχειρηματικά σχέδια που δημιουργούν απασχόληση και έσοδα και τα οποία προωθούν την ανάπτυξη, την καινοτομία και την ανταγωνιστικότητα των επιχειρήσεων και της αγοράς εργασίας στη Galicia.

Αριθμός ενίσχυσης: XS 56/02.

Κράτος μέλος: Ηνωμένο Βασίλειο.

Περιφέρεια: West Midlands Στόχος 2.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Herbert-Mandela Πρώτο στάδιο (1/2).

Νομική βάση: Section 2 of the Local Government Act 2000; Industrial Development 1982, Section 7 and 11.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Συνολική δημόσια δαπάνη = 2733245 GBP· ανά ημερολογιακό έτος: 2001 = 142000 GBP, 2002 = 339850 GBP, 2003 = 2054831 GBP, 2004 = 196564 GBP.

Μέγιστη ένταση ενίσχυσης: 50 %. Περίπου 45 ΜΜΕ θα ενισχυθούν από το σχέδιο. Κάθε ΜΜΕ αναμένεται να λάβει το πολύ 100000 GBP ως ενίσχυση.

Ημερομηνία εφαρμογής: Ιούλιος 2002.

Διάρκεια χορήγησης του καθεστώτος ή της μεμονωμένης ενίσχυσης: Έως τον Οκτώβριο του 2004.

Στόχος της ενίσχυσης: Για παροχή συμβουλευτικών υπηρεσιών για την παραγωγή, συμμετοχή και παρουσίαση δημιουργικών μέσων σε δημιουργικές βιομηχανικές επιχειρήσεις και δημοτικές επιχειρήσεις.

Οικείοι οικονομικοί τομείς: Δημιουργικές επιχειρήσεις.

Επωνυμία και διεύθυνση της επιδοτούσας αρχής: Phil Howard Government Office for the West Midlands 77 Paradise Circus

Queensway

Birmingham B1 2DT.

Άλλες πληροφορίες: Peter Chandler Arts and Heritage Service, Coventry City Council Herbert Art Gallery & Museum

Jordan Well

Coventry, CV1 5QP.

Αριθμός ενίσχυσης: XS 64/02.

Κράτος μέλος: Ιταλία.

Περιφέρεια: Λιγουρία.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Μέτρο 3.4 β) "Ενισχύσεις σε κοινωνικές επιχειρήσεις".

Νομική βάση: - Docup Obiettivo 2 Regione Liguria 2000-2006 approvato con Decisione Commissione Europea C(2001) 2044 del 7.9.2001,

- Complemento di Programmazione del Docup Obiettivo 2 Regione Liguria 2000-2006, approvato con Deliberazione Giunta regionale n. 1404 del 30.11.2001, così come modificato con Deliberazione della Giunta Regionale n. 694 del 2.7.2002,

- Bando della Misura 3.4 "Sostegno economia sociale" - Sottomisura B "Aiuto alle imprese sociali", approvato con Deliberazione della Giunta regionale n. 695 del 2.7.2002.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Συνολικές δαπάνες 7620749 ευρώ που χωρίζεται σε ετήσια βάση ως ακολούθως:

- 910474,2 ευρώ μέσο ετήσιο ποσό δημοσίων δαπανών για τη χρονική περίοδο 2002-2006 [Ζώνες του στόχου 2 και ζώνες της παρέκκλισης 87 παράγραφος 3 στοιχείο γ)],

- 767094,5 ευρώ, μέσο ετήσιο ποσό των δημοσίων δαπανών για τη χρονική περίοδο 2002-2005 (Ζώνες μεταβατικής στήριξης - παροπλισμού).

Μέγιστη ένταση ενίσχυσης: Επιστρέψιμη ενίσχυση με μηδενικό επιτόκιο, με μέγιστη ένταση ίση με 15 % ΑΙΕ και 7,5 % ΑΙΕ για τις μικρές και μεσαίες επιχειρήσεις αντιστοίχως σε περιφέρειες του στόχου 2 και περιφέρειες μεταβατικής στήριξης (παροπλισμού), 8 % ΚΙΕ + 10 % ΑΙΕ και 8 % ΚΙΕ + 6 % ΑΙΕ αντιστοίχως, για τις μικρές και μεσαίες επιχειρήσεις της ζώνης της παρέκκλισης του άρθρου 87 παράγραφος 3 στοιχείο γ) της συνθήκης ΕΕ.

Ημερομηνία εφαρμογής: 15 Ιουλίου 2002.

Διάρκεια χορήγησης του καθεστώτος ή της μεμονωμένης ενίσχυσης: 31 Δεκεμβρίου 2005 περιφέρειες μεταβατικής στήριξης (παροπλισμού)· 31 Δεκεμβρίου 2006 περιφέρειες στόχου 2 και περιφέρειες της παρέκκλισης 87 παράγραφος 3 στοιχείο γ).

Στόχος της ενίσχυσης: Η υποδιαίρεση μέτρου έχει ως στόχο τη στήριξη επενδύσεων για την προώθηση της κοινωνικής ένταξης μειονεκτούντων ατόμων που χρησιμοποιούν κοινωνικές υπηρεσίες και ατόμων σε μειονεκτική θέση όσον αφορά την αγορά εργασίας, βάσει του άρθρου 4 του νόμου αριθ. 381/91.

Οικείοι οικονομικοί τομείς: Κοινωνικοί συνεταιρισμοί και οι όμιλοί τους βάσει του νόμου αριθ. 381/1991, που τη στιγμή της υποβολής της αίτησης:

- είναι κανονικά εγγεγραμμένοι στο περιφερειακό μητρώο που αναφέρεται στο άρθρο 2 του περιφερειακού νόμου αριθ. 23/093 ή σε ανάλογα δημόσια εδαφικά μητρώα,

- εντάσσονται στον κοινοτικό ορισμό των ΜΜΕ που καθορίζεται από τα διατάγματα του Υπουργείου Παραγωγικών Δραστηριοτήτων της 18ης Σεπτεμβρίου 1997 και 27ης Οκτωβρίου 1997.

Αποκλείονται από τις διευκολύνσεις οι τομείς γεωργίας, κυνηγίου, δασοκομίας, εμπορίου, παραγωγής, μεταποίησης, εμπορίας γεωργικών και αλιευτικών προϊόντων που αναφέρονται στο παράρτημα 1 της συνθήκης ΕΚ, προϊόντων της βιομηχανίας άνθρακα, σιδήρου και χάλυβα, ναυπηγικής, συνθετικών υλών, αυτοκινητοβιομηχανίας και μεταφορών.

Επωνυμία και διεύθυνση της επιδοτούσας αρχής: FILSE - Finanziaria Ligure per lo Sviluppo Economico Via Peschiera, 16 I - 16122 Genova.

Αριθμός ενίσχυσης: XS 67/02.

Κράτος μέλος: Ηνωμένο Βασίλειο.

Περιφέρεια: Cornwall.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Χρηματοδότηση κινηματογραφικών έργων που παράγονται από ΜΜΕ στην Cornwall.

Νομική βάση: United Kingdom Local Government Act 2000.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Επιχορήγηση 425958 GBP από το ΕΤΠΑ στην Cornwall Film Fund έως το 2003·

Μέγιστη ένταση ενίσχυσης: - Για την ανάπτυξη νέων σεναρίων: επιστρεπτέα επιχορήγηση έως 10000 GBP ή κατ' ανώτατο όριο 45 % του καταβλητέου τέλους για το σενάριο,

- για παραγωγή ταινιών μικρού μήκους: επιχορηγήσεις μεταξύ 10000 GBP και 50000 GBP (κατ' ανώτατο όριο 45 % του συνολικού προϋπολογισμού παραγωγής),

- για την ανάπτυξη ταινιών κανονικού μήκους και μεγάλων τηλεοπτικών προγραμμάτων: επιστρεπτέες επιχορηγήσεις (επιστρεπτέες στην αρχή του γυρίσματος εάν και όταν το σχέδιο πηγαίνει στην παραγωγή) έως το μικρότερο ποσό μεταξύ των 50000 GBP ή του 45 % του συνολικού προϋπολογισμού της παραγωγής,

- για την παραγωγή ταινιών κανονικού μήκους και μεγάλων τηλεοπτικών προγραμμάτων: επιστρεπτέες επιχορηγήσεις (σε περίπτωση που το πρόγραμμα αποβεί κερδοφόρο) έως το μικρότερο ποσό μεταξύ των 200000 GBP ή του 10 % του συνολικού προϋπολογισμού παραγωγής.

Ημερομηνία εφαρμογής: 1η Ιουλίου 2002.

Διάρκεια χορήγησης του καθεστώτος ή της μεμονωμένης ενίσχυσης: 31η Δεκεμβρίου 2004.

Στόχος της ενίσχυσης: Στόχος του καθεστώτος είναι η παροχή χρηματοδότησης στις ΜΜΕ που παράγουν ταινίες στην Cornwall. Το ταμείο έχει σκοπό τη στήριξη της ανάπτυξης των ΜΜΕ στον τομέα παραγωγής τοπικών κινηματογραφικών και τηλεοπτικών έργων μέσω παροχής χρηματοοικονομικής ενίσχυσης για:

i) την ανάπτυξη σεναρίων από συγγραφείς στην Cornwall,

ii) την παραγωγή ταινιών μικρού μήκους με προέλευση την Cornwall,

iii) την ανάπτυξη ταινιών κανονικού μήκους και μεγάλων τηλεοπτικών προγραμμάτων,

iv) Την παραγωγή ταινιών κανονικού μήκους και μεγάλων τηλεοπτικών προγραμμάτων στην Cornwall.

Αυτά τα μέτρα προορίζονται να ενισχύσουν τη βιωσιμότητα και τη δημιουργικότητα των ΜΜΕ του τομέα παραγωγής ταινιών στην Cornwall, δίνοντάς του τη δυνατότητα να καταστεί αυτάρκης όταν το πρόγραμμα του στόχου 1 θα έχει περατώσει τη σημαντική εισφορά του στην οικονομία της Cornwall.

Οικείοι οικονομικοί τομείς: Άλλες υπηρεσίες (τομέας των μέσων ενημέρωσης). Υπό την επιφύλαξη των ειδικών κανόνων σε κανονισμούς και οδηγίες που αφορούν τις κρατικές ενισχύσεις σε ορισμένους τομείς.

Επωνυμία και διεύθυνση της επιδοτούσας αρχής: Mr David Pattison

Assistant Chief Executive

08172 322000, Cornwall County Council, New County Hall Truro, TR1 3AY.

Άλλες πληροφορίες: Η Cornwall είναι μια γεωγραφικά απομακρυσμένη και υποανάπτυκτη περιοχή όπου η παρακμή κλασικών βιομηχανικών τομέων οδήγησε σε χαμηλά επίπεδα απασχόλησης και ευημερίας. Η ενίσχυση απαιτείται τόσο για να τονώσει την ανάπτυξη και την απασχόληση σε νέες βιομηχανίες μέσων ενημέρωσης, όσο και να ξεπεράσει τα οικονομικά και γεωγραφικά μειονεκτήματα των παραγωγών ταινιών στην Cornwall σε σύγκριση με το υπόλοιπο Ηνωμένο Βασίλειο και την ΕΕ. Επίσης, ακόμη περισσότερο, απαιτείται η αρωγή στη διατήρηση της πολιτισμικής ταυτότητας της Cornwall και των κατοίκων της.

Αριθμός ενίσχυσης: XS 92/02.

Κράτος μέλος: Ιταλία.

Περιφέρεια: Περιφέρεια Λιγουρίας.

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Μέτρο 3.2 "Αναβάθμιση λιμενικών χώρων" - Υποδιαίρεση μέτρου B "Ενισχύσεις για την τουριστική αξιοποίηση λιμενικών χώρων του ενιαίου εγγράφου προγραμματισμού" (Docup) - Στόχος 2 περιφέρεια Λιγουρίας 2000-2006.

Νομική βάση: - Docup Obiettivo 2 Regione Liguria 2000-2006 approvato con Decisione Commissione Europea C(2001) 2044 del 7.9.2001,

- Complemento di Programmazione del Docup Obiettivo 2 Regione Liguria 2000-2006, approvato con Deliberazione Giunta regionale n. 1404 del 30.11.2001,

- Modifiche al Complemento di Programmazione del Docup Obiettivo 2 Regione Liguria 2000-2006, approvate con Deliberazione Giunta regionale n. 694 del 2.7.2002,

- Bando della Misura 3.2 "Riqualificazione aree portuali" - Sottomisura B "Aiuti per la valorizzazione a fini turistici delle aree portuali", approvato con Deliberazione della Giunta regionale n. 923 dell' 8.8.2002.

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Συνολική δαπάνη 18040435 ευρώ για όλη την περίοδο ισχύος του προγράμματος, που διαιρείται επί ετήσιας βάσης ως ακολούθως: 5721441 ευρώ δημόσιες δαπάνες για τη χρηματοδότηση βάσει της προκήρυξης 2002.

Μέγιστη ένταση ενίσχυσης: - Μη επιστρέψιμη συνεισφορά για επενδύσεις, που συνίσταται στη διευκόλυνση του μέτρου του 15 % ΑΙΕ, για τις μικρές επιχειρήσεις και του 7,5 % ΑΙΕ για τις μεσαίες επιχειρήσεις των επιλέξιμων επενδυτικών δαπανών, εκτός ΦΠΑ,

- μη επιστρέψιμη επιδότηση για επενδύσεις που συνίσταται σε διευκόλυνση βάσει του μέτρου του 8 % ΚΙΕ + 10 % ΑΙΕ για τις μικρές επιχειρήσεις και του 8 % ΚΙΕ + 6 % ΑΙΕ για τις μεσαίες επιχειρήσεις των επιλέξιμων επενδυτικών δαπανών, εκτός ΦΠΑ, σε περίπτωση παρεμβάσεων που βρίσκονται σε περιφέρειες στις οποίες εφαρμόζεται η παρέκκλιση του άρθρου 87 παράγραφος 3 στοιχείο γ) της συνθήκης της Ρώμης.

Ημερομηνία εφαρμογής: 16 Σεπτεμβρίου 2002.

Διάρκεια χορήγησης του καθεστώτος ή της μεμονωμένης ενίσχυσης: 31 Δεκεμβρίου 2006 [Περιφέρειες στόχου 2 και περιφέρειες βάσει παρέκκλισης τον άρθρου 87 παράγραφος 3 στοιχείο γ) της συνθήκης της Ρώμης].

Στόχος της ενίσχυσης: Η υποδιαίρεση μέτρου προορίζεται για τη στήριξη προγραμμάτων επένδυσης που έχουν ως στόχο την αναβάθμιση της τουριστικής προσφοράς όσον αφορά την αθλητική ναυσιπλοΐα, οι οποίες επιτρέπουν την κινητοποίηση του περιφερειακού σχεδίου συντονισμού της ακτής της περιφέρειας της Λιγουρίας.

Οικείοι οικονομικοί τομείς: Τουριστικές επιχειρήσεις που περιλαμβάνονται στον κώδικα ISTAT 1991, I.63.22.D. (τουριστικοί λιμένες, τουριστικές εγκαταστάσεις, ναυτικές εγκαταστάσεις, κέντρα ναυτικού τουρισμού) μεμονωμένες ή συνδεδεμένες ακόμα και υπό μορφή συνεταιρισμού εγγεγραμμένες στο μητρώο επιχειρήσεων, που εντάσσονται στον κοινοτικό ορισμό περί ΜΜΕ όπως ορίζεται από το διάταγμα του υπουργού παραγωγικών δραστηριοτήτων της 27ης Οκτωβρίου 1997.

Επωνυμία και διεύθυνση της επιδοτούσας αρχής: Regione Liguria Dipartimento Sviluppo Economico Settore Politiche di Sviluppo Industria e Artigianato Via Fieschi, 15 I - 16121 Genova.